**Branko Bošnjak** (Stojčinovac kod Osijeka, Kraljevina SHS, 14. januar 1923 - Zagreb Hrvatska 18. juni 1996.), Jugoslavenski (hrvatski) marksistički filozof, univerzitetski profesor i akademik, pripadnik praxisove škole mišljenja i jedan od osnivača časopisa Praxis.

Biografija
----------

Branko Bošnjak studirao je na Filozofskom fakultetu u Zagrebu, jugoslavistiku i grčki. Na istom fakultetu je doktorirao 1956 sa temom Povijest filozofije kao nauke. Habilitirao je na istom fakultetu 1960 sa radom Logos i dijalektika. (Studija o Heraklitu). Od 1963 je docent , te kasnije i redovni profesor. Bošnjakov glavni filozofski interes bila je antička grčka filozofija i odnos marksizma i religije. 
Jedan od prvih njegovih filozofskih eseja nosi naslov »Socijalizam i religija«, objavljen je u Praxisu broj 2 (1964). Taj tekst bio je pisan u maniri borbenog ateizma, u njemu je Marxovu kritiku religije Bošnjak pokušao interpretirati u skladu s lenjinističkim antiteizmom. No na kraju eseja – nasuprot ranije iznijetoj tezi o nužnosti ukidanja religije – Bošnjak je toleratno zaključio »ne treba religiju silom sprečavati«, već da »mora postojati stalan dijalog s takvim shvaćanjem«. Upravo taj rad najbolje ocrtava Bošnjaka, - on je iznad svega bio humanist, uvijek spreman na dijalog i kritičko razmišljanje. 

Branko Bošnjak bio je dugogodišnji šef Katedre za historiju filozofije, pročelnik Odsjeka za filozofiju, predsjednik Savjeta i dekan Filozofskog fakulteta Sveučilišta u Zagrebu, te u dva navrata predsjednik Filozofskog društva Hrvatske (1964.-1965. i 1978.-1979.). i član Jugoslavenske Akademije znanosti i umjetnosti. Predavao je na brojnim svjetskim Univerzitetima i međunarodnim filozofskim skupovima. Uredio je brojne filozofske biblioteke i časopise, i napisao desetak filozofskih djela.

Najznačajnija djela
-------------------

* *Povijest filozofije kao nauka*, Naprijed, Zagreb (1958.)
* *Logos i dijalektika* (1961.)
* *Filozofija i kršćanstvo*, Biblioteka Religija i društvo, Zagreb (1966.)
* *Grčka filozofska kritika Biblije* (1971.)
* *Sistematika filozofije*, Naprijed, Zagreb (1977.)
* *Filozofija - Uvod u filozofsko mišljenje i rječnik*, Naprijed, Zagreb (1977.)
* *Grčka filozofija*, Filozofska hrestomatija NZMH (1978.)
* *Smisao filozofske egzistencije* (1981.)
* *Filozofija i povijest*, Školska knjiga, Zagreb (1983.)
* *Povijest filozofije* u tri toma, Prometej, Zagreb (1993.)

Pogledajte i ovo
----------------

* Praxis filozofija
* Praxis (časopis)

Bilješke
--------

1. ↑  Redakcija filozofskog časopisa "Praxis"
2. ↑  „Povijest Odsjeka za filozofiju - Filozofski fakultet u Zagrebu". Arhivirano iz originala na datum 2011-06-12. Pristupljeno 2010-09-27.
3. ↑  Goran Grgec: Pola stoljeća Hrvatskog filozofskog društva kao istraživački izazov[*mrtav link*]

Vanjske veze
------------

* Mislav Kukoč: Od kritike religije do dijaloga:Filozofija Branka Bošnjaka - povodom 10. obljetnice smrti (Institut društvenih znanosti »Ivo Pilar«).pdf
* Branko Bošnjak: ODNOS IDEJA I STVARNOSTI (Praxis 1969 1-2:Povijest i revolucija - Branko Bošnjak) Arhivirano 2010-09-15 na Wayback Machine-u
* O Branku Bošnjaku na stranicama Odsjeka za filozofiju FF Arhivirano 2011-06-12 na Wayback Machine-u